**Középfokú intézménybe történő beiratkozás folyamata**

**SZÜLŐI TÁJÉKOZTATÓ**

1. **TEENDŐK A BEIRATKOZÁS ELŐTTI IDŐSZAKBAN**

Az e-Ügyintézés felületén 2020. június 15-étől megnyílik a lehetőség a szülők részére, hogy gyermekeik adatait beküldjék a középiskolába a „Beiratkozás középfokú intézménybe” (BKI) folyamat segítségével.

Az adatbeküldésre kétféle lehetőség van:

1. A szülő az általános iskolai gondviselői azonosítójával és jelszavával bejelentkezik az általános iskola e-Ügyintézés felületre. Ekkor a rendszer betölti a tanuló általános iskolai KRÉTA rendszerében lévő személyes adatait a felületre, amelyet a szülő ellenőriz, és ha kívánja, módosíthatja, kiegészítheti azokat.
2. A szülő az e-Ügyintézés felületen (https://eugyintezes.e-kreta.hu/) keresztül ideiglenes regisztráció létrehozásával belép a BKI felületre. Itt kitölti a gyermek személyes adatait, lakcím adatait, a törvényes képviselők adatait, illetve a beiratkozáshoz szükséges adatokat.

Mindkét esetben a szülő a felületen kiválasztja az intézményt, ahová a gyermeke felvételt nyert. Az e-Ügyintézés felületén beltöltött/beírt oktatási azonosító, illetve név, születési hely és idő alapján a szoftver a kiválasztott középiskola KRÉTA rendszerébe betöltött KIFIR adatok között megkeresi és azonosítja a tanulót.

Amennyiben megtalálja a tanulót, a rendszer fogadja a beküldött adatokat, és legenerálja a nyomtatványokat. Amennyiben a szülő aláírva szeretné a beiratkozáskor magával vinni a dokumentumokat, akkor kinyomtathatja és aláírhatja azokat. De a szülőnek nem kötelező ezeket kinyomtatni, mert az iskola erről gondoskodni fog, viszont ebben az esetben a beiratkozáskor kell az iskolában aláírnia a dokumentumokat.

Amennyiben nem találja meg a tanulót a szülő által megadott adatok alapján a rendszer, akkor üzenetet küld az adatok pontosítására, illetve, hogy a szülő vegye fel a kapcsolatot azzal az intézménnyel, ahová a gyermeke felvételt nyert.

1. **TEENDŐK A BEIRATKOZÁS NAPJÁN**

**A beiratkozási időpontokat évfolyam és osztály szerint határoztuk meg.**

**Kérjük a szülőket, a megadott napokon keressék fel az intézményt!**

**Minden napon 9 és 15 óra között lehet beiratkozni.**

**Június 22. (hétfő) Hat évfolyamos képzésre felvett tanulók beiratkozása**

**Június 23. (kedd) 9. b osztályba felvett tanulók beiratkozása**

**Június 24. (szerda) 9. c osztályba felvett tanulók beiratkozása**

**Amennyiben nem tudnak megjelenni a beiratkozásnál, kérjük az iskola titkárságán ezt jelezzék telefonon, vagy emailben!**

 **3. TEENDŐK A BEIRATKOZÁS UTÁN**

A szülőnek a beiratkozás után nincs több teendője, azonban az e-Ügyintézés felületén keresztül történt sikeres beiratkozásról a szülő elektronikus formában visszajelzést kap az intézménytől.